ജലവിതരണ പദ്ധതിയിലേക്കുള്ള നീരുറവ മണ്ണിട്ട് മൂടിയതായി പരാതി വര്ക്കല: ചെറുന്നിയൂര് ഗ്രാമപഞ്ചായത്തിലെ കാറത്തല കുറ്റി വയല് ഏലായിലെ ജലവിതരണ പദ്ധതിയുടെ പ്രധാന നീരുറവ മണ്ണിട്ട് മൂടിയതായി പരാതി. നീരുറവ ഉത്ഭവിക്കുന്ന ഭാഗത്ത് മണ്ണിട്ട് മൂടിയതായാണ് പരാതി. ഇതോടെ ജലവിതരണ പദ്ധതിയുടെ ഭാഗമായ തോടിലൂടെയുള്ള നീരൊഴുക്ക് കുറഞ്ഞു. വാമനപുരം നദീജലം മുടങ്ങിയാലും പ്രദേശത്ത് ജലവിതരണം ഉറപ്പാക്കുന്ന പദ്ധതിയാണ് കാറാത്തല ജലവിതരണ പദ്ധതി. ജലസംഭരണിയിലേക്കുള്ള നീരൊഴുക്ക് കുറഞ്ഞതോടെ പ്രദേശത്ത് ജലക്ഷാമം രൂക്ഷമായതായും നാട്ടുകാര് പറയുന്നു. പരമ്ബരാഗതമായി ഉപയോഗിക്കുന്ന പമ്ബ് ഹൗസില് നിന്നുള്ള ജലം കടുത്ത വേനലിലും ലഭ്യമായിരുന്നു. തെറ്റി കുളം, നെല്ലേറ്റില്, വടശ്ശേരിക്കോണം, പാലച്ചിറ, ഭാഗങ്ങള് ഉള്പ്പെടെ നാല് വാര്ഡിലേക്ക് വിതരണത്തിന് ഉതകുന്ന തരത്തിലാണ് പദ്ധതി പ്രവര്ത്തിക്കുന്നത്. തോട് കൈയേറിയവര്ക്കെതിരെ നടപടി വേണമെന്നും തോട്ടിലെ തടസങ്ങള് അടിയന്തരമായി നീക്കം ചെയ്യണമെന്നും ചെറുന്നിയൂര് ഗ്രാമപഞ്ചായത്ത് മുന് അംഗം സലീം യൂസഫ് അധികൃതര്ക്ക് പരാതി നല്കി. പ്രശ്നം ശ്രദ്ധയില്പ്പെട്ടിട്ടുണ്ടെന്നും എത്രയും വേഗം തടസങ്ങള് നീക്കി നീരൊഴുക്ക് സുഗമമാക്കുന്നതിനുള്ള നടപടികള് സ്വീകരിക്കുമെന്നും പഞ്ചായത്ത് അധികൃതര് പറഞ്ഞു.